b'\n_START_ARTICLE_\nRobert Lamm\n_START_SECTION_\nBiografija\n_START_PARAGRAPH_\nLamm se je rodil 13. oktobra 1944 v Brooklynu, v New Yorku. Njegova star\xc5\xa1a sta imela zbirko jazzovskih plo\xc5\xa1\xc4\x8d, ki so vplivale na Roberta. Kot mladeni\xc4\x8d je sodeloval v de\xc5\xa1kem in mo\xc5\xa1kem pevskem zboru v Grace Episkopalni cerkvi v soseski Brooklyn Heights. V intervjuju leta 2003 je Lamm dejal: \xc2\xbbSvoj prvi glasbeni trening sem prejel kot \xc4\x8dlan tega zbora. Razkril mi je nekaj odli\xc4\x8dne sakralne glasbe iz Srednjega veka, preko Bacha pa do skladateljev 20. stoletja.\xc2\xab_NEWLINE_Njegova mati se je kmalu poro\xc4\x8dila \xc5\xa1e enkrat, zaradi \xc4\x8desar se je Lamm v starosti 15 let preselil v Chicago, Illinois. Na srednji \xc5\xa1oli je \xc5\xa1tudiral umetnost, posebno risanje in slikanje, na fakulteti pa je zamenjal smer in se vpisal na glasbeni program na Roosevelt University v Chicagu, kjer je \xc5\xa1tudiral klavir in kompozicijo._NEWLINE_Leta 1967 je bil Lamm eden izmed \xc5\xa1estih ustanovnih \xc4\x8dlanov \xc2\xbbrock skupine s trobili\xc2\xab, ki je kmalu postala znana pod imenom\xc2\xa0\xc2\xbbChicago\xc2\xab. Po posnetih \xc5\xa1estih izjemno uspe\xc5\xa1nih albumov, je leta 1974 Lamm izdal debitantski solo album Skinny Boy, ki je postal edini solo album \xc4\x8dlana skupine pred za\xc4\x8detkom 80. let. Lamm je po\xc4\x8dasi drsel v obdobje tako osebne, kot profesionalne frustracije. Leta 1982 se je pojavil z novim odnosom. \xc2\xbbTo se je zgodilo, mislim, z \xe2\x80\x98If You Leave Me Now\xe2\x80\x99  okrog leta 1976. Ko so nastopila 80. leta, so bile balade edina mo\xc5\xbenost, da smo lahko pri\xc5\xa1li na radio. Zaradi tega sem se po\xc4\x8dutil grozno, kot nekdo, ki mu balade niso mar in jih je napisal zelo malo. To je vedno bila bolj dolgo\xc4\x8dasna stran Chicaga, vendar ironi\xc4\x8dno najbolj uspe\xc5\xa1na stran. Mislim, da je \xc5\xa1lo za sovpad tega kar se je dogajalo na radiu in tega kam se je Chicago prilegal. Bili smo zelo dobri pri iskanju prostora, kamor smo se prilegali, je o spremembi smeri skupine dejal Lamm._NEWLINE_Ko se je leta 1991 Lamm preselil nazaj v New York, je sledilo ve\xc4\x8d solo albumov. Lamm je ustanovil trio (Beckley-Lamm-Wilson) z Gerryjem Beckleyjem iz zasedbe America in Carlom Wilsonom iz skupine The Beach Boys. Po Wilsonovi smrti zaradi plju\xc4\x8dnega raka februarja 1998, je leta 2000 iz\xc5\xa1el album z naslovom Like a Brother._NEWLINE_Vsi solo albumi in skladbe so bile Lammu kot dodatek plo\xc5\xa1\xc4\x8dam Chicaga - Chicago XXXII: Stone of Sisyphus, Night & Day Big Band, Chicago XXX in Chicago XXXVI: Now._NEWLINE_Lamm je bil gostujo\xc4\x8di predavatelj glasbene produkcije na Univerzi Stanford. Leta 2012 je predaval predmet o pisanju pesmi na Univerzi v New Yorku.\n_START_SECTION_\nOsebno \xc5\xbeivljenje\n_START_PARAGRAPH_\nMed letoma 1970 in 1971 je bil Lamm poro\xc4\x8den s Karen Lamm Wilson. Z drugo \xc5\xbeeno, Julie Nini, se je poro\xc4\x8dil leta 1976, skupaj pa sta imela h\xc4\x8derko Sacho. Lo\xc4\x8dila sta se leta 1981. Leta 1985 se je Lamm poro\xc4\x8dil z igralko Alex Donnelly. Imela sta dve h\xc4\x8derki, Kate in Sean, leta 1991 pa sta se lo\xc4\x8dila. Istega leta se je Lamm \xc5\xa1e \xc4\x8detrti\xc4\x8d poro\xc4\x8dil, tokrat z Joy Kopko, s katero nima otrok.\n_START_SECTION_\nInstrumenti\n_START_PARAGRAPH_\nNa za\xc4\x8detku delovanja Chicaga, je Lamm uporabljal Hammond orgle in elektri\xc4\x8dni klavir Wurlitzer. Po prvi evropski turneji, je pri\xc4\x8del uporabljati Hohner Pianet. Sprva je klavir uporabljal le v studiu, dokler ga ni pri\xc4\x8del redno uporabljati tudi na koncertih. Tako je v za\xc4\x8detku 70. let nabavil koncertni klavir Steinway Model D. Z uporabo Fender Rhodessa je pri\xc4\x8del okrog leta 1972. Enkrat med letoma 1973 in 1974 je opremi dodal \xc5\xa1e melotron in Hohner Clavinet, pri\xc4\x8del pa je uporabljati tudi sintetizatorje Moog in ARP. Konec 70. let je za\xc4\x8del uporabljati sintetizator Yamaha CS-80 in verjetno tudi Sequential Circuits Prophet 5. V nekem intervjuju leta 1979 je Lamm dejal, da je ob uporabi CS-80 ugotovil, da Hammond orgel ne potrebuje ve\xc4\x8d, zato jih ni ve\xc4\x8d uporabljal. Na televizijskem nastopu leta 1980 je igral klavir s sintetizatorjem Multimoog. Potem je za\xc4\x8del uporabljati \xc5\xa1tevilne zvo\xc4\x8dne module preko MIDI kontrolerjev, kot so Yamaha, Kawai, Rhodes in Yamaha keytar. Konec 80. let je za\xc4\x8del uporabljati Lync LN10000 keytar. Kot trenutno prvo izbiro klaviature prisega na Yamaha Motif ES8.'